recursal/SuperWikiNEXT-32B huggingface dataset:
**הפועל עירוני כרמיאל** היא קבוצת כדורגל ישראלית מהעיר כרמיאל, שמשחקת כיום בליגה ב' צפון א'.

היסטוריה
--------

הקבוצה הוקמה לראשונה בשנת 1964 כ"הפועל כרמיאל" והתמודדה בליגות הנמוכות עד פירוקה בשנת 2008. בשנת 2009, בית"ר צפת ששיחקה בליגה א' והייתה נציגת העיר צפת התאחדה עם הפועל כרמיאל ליצירת מועדון כדורגל כרמיאל/צפת, שבמשך כמה שנים רצופות הוכתרה לקבוצה בעלת משחק הוגן הטובה ביותר בליגה א' וקיבלה זכות להשתתף בשלב הבתים בגביע האזורים האירופי במשך 3 פעמים רצופות (בשנים 2011, 2013, 2015). הישג השיא של המועדון היה מקום שלישי בליגה א' צפון בעונת 2013/14 והעפלה לפלייאוף העלייה, שם הפסידה 0–2 בסיבוב הראשון להפועל מגדל העמק.

הקבוצה פורקה ב-2016 וב-2019 הוקמה מחדש ביוזמת עומרי דרור וראש העיר משה קונינסקי. באפריל 2020, בעקבות פרוץ מגפת הקורונה בישראל והפסקת פעילות הליגות הנמוכות, החליטה ההתאחדות לכדורגל שהפועל עירוני כרמיאל תעפיל לליגה ב' צפון א'.

בעונת 2022-2023 סיימה הקבוצה במקום השלישי בליגה ב' צפון א' והגיעה עד לגמר הפלייאוף, שם הפסידה למ.כ טמרה ונשארה לעוד עונה בליגה.

הקבוצה משחקת באצטדיון כרמיאל המכיל 700 מושבים.

שחקנים מפורסמים
---------------

* ארגנטינהארגנטינה בריאן אריאל נגמן
* ישראלישראל ערן שיינזינגר
* ישראלישראל ליעד אלמליח
* ישראלישראל יובל שבתאי

קישורים חיצוניים
----------------

* הפועל עירוני כרמיאל, ברשת החברתית פייסבוק
* הפועל עירוני כרמיאל באתר ההתאחדות לכדורגל בישראל
* הפועל עירוני כרמיאל בפורטל כרמיאלי

הערות שוליים
------------

1. ↑  כרמיאל/צפת באתר ההתאחדות לכדורגל
2. ↑  האיחוד בין צפת לכרמיאל יוצא לדרך
3. ↑  ההתאחדות לכדורגל בישראל - ליגות, באתר www.football.org.il
**מלינגו בע"מ** היא חברת בת ישראלית של חברת אנציקלופדיה בריטניקה, העוסקת בפיתוח מילונים מקוונים ובכלי חיפוש חכמים לרשת האינטרנט, וכן בבלשנות חישובית בשפות שמיות.

פעילות החברה
------------

הטכנולוגיה שפיתחה החברה היא היחידה בעולם שמצליחה לפרק את הטקסט לרכיביו השונים בשפות השמיות – עברית וערבית – שנחשבות לשפות הקשות ביותר לניתוח מבחינה מחשובית.[דרוש מקור]

מוצרי החברה מתבססים על טכנולוגיית עיבוד שפה טבעית בשילוב טכנולוגיות למידת מכונה ייחודיות לשפות שמיות.[דרוש מקור]

מוצרים מבית מלינגו:

הסמליל הישן של חברת מלינגוהסמליל הישן של חברת מלינגו
* המילון החינמי מורפיקס – מילון עברי-אנגלי, אנגלי-עברי.
* מורפיקסקול – אתר ללימוד אנגלית אונליין באופן עצמאי ובחמש רמות שונות.
* רב-מילים – מילון עברי-עברי.
* נקדן מורפיקס – מנתח ומנקד אוטומטית כל מילה וכל צורה בשפה העברית על פי כללי הדקדוק העברי. רמת הדיוק היא הגבוהה ביותר הקיימת בעברית (97%), כמו גם מילונים דו לשוניים בשפות אחרות.

בספטמבר 2020 נכללה החברה באיגוד חברות לטכנולוגיות NLP שהקימו רשות החדשנות ומשרד הדיגיטל הלאומי.

קישורים חיצוניים
----------------

* Melingo.com - אתר האינטרנט של החברה

הערות שוליים
------------

1. ↑  הממשלה מדברת בשפת אנוש: הקימה איגוד חברות לטכנולוגיות NLP, באתר אנשים ומחשבים, 22 בספטמבר 2020
המשחתת הפגועה קול נישאת על ידי אוניית מטען כבד בלו מרלין
**קול** (באנגלית: **USS Cole**) היא משחתת אמריקאית מסדרת ארלי בורק המצוידת בטילים מונחים ובמערכת אייג'ס (Aegis). היא קרויה על שמו של דרל קול, חייל מרינס שנהרג בקרב איוו ג'ימה ב-19 בפברואר 1945, במהלך מלחמת העולם השנייה. היא נבנתה במספנת אינגלס והועברה לצי האמריקאי ב-11 במרץ 1996.

קול היא אחת מ-62 משחתות מסדרת ארלי בורק, ואחת מ-21 המשחתות מהגרסה הראשונה של הסדרה (Flight I). המשחתת נושאת כמעט 100 טילים מסוגים שונים, הניתנים לשיגור מהסיפון באמצעות מערכת שיגור אנכי Mk 41. קול מצוידת במערכת רדאר AN/SPY-1 המאפשרת לה לעקוב במקביל על יותר מ-100 מטרות. היא מצוידת גם בשני תותחי פלנקס, המיועדים להגן עליה מפני טילים.

ב-12 באוקטובר 2000 הייתה המשחתת מטרה לתקיפה של פיגוע התאבדות של ארגון אל-קאעידה בנמל עדן שבתימן, שבו 17 מלחים נהרגו ו-39 נפצעו. בפיגוע פוצצו מחבלים סירת תופת ליד הספינה ובפיצוץ נוצר חור בקוטר של כ-12 מטר. קול חזרה לארצות הברית על גבי אוניית מטען כבד, MV Blue Marlin, לצורך תיקונים שנמשכו 14 חודשים, ובסיומם שבה לנמל הבית שלה בנורפוק שבוירג'יניה. 

ממשלת ארצות הברית הציעה פרס של עד 5 מיליון דולר עבור מידע שיוביל למעצרם של אנשים שביצעו או סייעו בהתקפה על קול. ארגון אל-קאעידה נחשד בהתקפה על קול. 

ב-4 בנובמבר 2002 נהרג אבו עלי אל-חאריתי, שנחשד כמי שארגן את המתקפה, באמצעות כלי טיס בלתי מאויש RQ-1 פרדטור.

בינואר 2019 נהרג באמצעות כלי טיס בלתי מאויש ג'מאל אל-בדוואי, שנחשד כמי שתכנן את המתקפה.

ראו גם
------

* הפיגוע בבסיס חיל האוויר בגראם

קישורים חיצוניים
----------------

ויקישיתוף מדיה וקבצים בנושא **קול** בוויקישיתוף
*

הערות שוליים
------------

1. ↑

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007444159905171
* GND: 103228692X
* LCCN: no2001004569
* VIAF: 137533164
* WorldCat (עם VIAF): 137533164

 |
**דניאל ליפשיץ** (נולד ב-24 באפריל 1988 בגטבורג שבשוודיה) הוא כדורגלן עבר ישראלי ששיחק בעמדת השוער.

קריירה
------

ליפשיץ נולד בשוודיה לאם שוודית ולאב ישראלי מקיבוץ ניר עוז, אשר הכירו כשאמו התנדבה בקיבוץ. כשהיה בן 7 עלה לישראל עם משפחתו, גדל בניר עוז והחל לשחק כדורגל במחלקת הנוער של מכבי חיפה.

בינואר 2007 עבר ליפשיץ לקבוצת הנוער של מכבי נתניה וחתם על חוזה מקצועני ראשון ל-4 שנים במועדון. ב-28 בנובמבר 2007 ערך את משחקו הראשון בקבוצה הבוגרת, נגד בני סכנין במסגרת גביע הטוטו. ב-28 בדצמבר 2008 ערך את הופעתו היחידה במדי הנבחרת הצעירה, במשחק נגד הנבחרת הבוגרת של אוזבקיסטן. את הופעתו הראשונה בליגת העל ערך ב-11 באפריל 2009, כשפתח בהרכב מכבי נתניה במשחק מול מכבי פתח תקווה. בעונת 2009/2010 ערך 15 הופעות בליגת העל.

לקראת עונת 2010/2011 עבר ליפשיץ למכבי אחי נצרת מהליגה הלאומית, אף שותף רק בשלושה משחקים בכל המסגרות, ובינואר 2011 הצטרף להפועל באר שבע, שם שימש שוער מחליף למשך שנה וחצי. לקראת עונת 2012/2013 עבר למכבי אום אל-פחם מהליגה הלאומית, ובינואר 2013 עבר להפועל אשקלון מאותה הליגה.

את עונת 2013/2014 החל ליפשיץ בהכח עמידר רמת גן, ובמהלך העונה עבר למכבי הרצליה. לקראת עונת 2014/2015 עבר ליפשיץ להפועל רעננה ולראשונה שימש שוער ראשון בליגת העל.

ב-29 באוגוסט 2015 הצטרף ליפשיץ למכבי תל אביב בהשאלה. ב-17 באוקטובר ערך את הופעת הבכורה שלו בשער הקבוצה מול מכבי פתח תקווה, במהלכה הורחק בדקה ה-87 בכרטיס אדום. ב-16 ביוני 2016 חתם באופן קבוע במכבי תל אביב, ושימש כשוער מחליף לפרדראג ראיקוביץ'. בסך הכל ערך ליפשיץ 7 הופעות במדי מכבי תל אביב בכל המסגרות, ובסיום עונת 2017/2018 הודיע על פרישה ממשחק בעקבות פציעה בכתף.

חיים אישיים
-----------

בשנת 2012 פתח ליפשיץ יחד עם דן רומן את חברת "Bourgogne Crown" המייבאת יינות מכעשרה יקבים בבורגון ומשווקת אותם למסעדות בתל אביב. בנוסף הוא גם היה חתום כדוגמן בסוכנות דוגמנות.

ליפשיץ נשוי לאנה, דוגמנית גאורגית שהגיעה לישראל בעקבות בן זוגה דאז שהיה גם הוא כדורגלן, ולזוג בת אחת.

סבו וסבתו של ליפשיץ, עודד ויוכבד, נחטפו לעזה במהלך מתקפת הפתע של חמאס על ישראל אשר הובילה למלחמת חרבות ברזל. הסבתא יוכבד שוחררה כעבור 17 ימים.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר FootballDatabase.eu
* פרופיל השחקן באתר ההתאחדות לכדורגל בישראל

הערות שוליים
------------

1. ↑  גלעד שוברט, הפועל באר שבע: דניאל ליפשיץ חתם, באתר ynet, 27 בינואר 2011
2. ↑  תומר רונא, השוער דניאל ליפשיץ חתם באום אל-פאחם, ynet, 5 ביולי 2012
3. ↑  יניב טוכמן, רענן ברנובסקי‏, מכבי תל אביב: ראיקוביץ' חתם ל-5 שנים, ליפשיץ סיכם, חואן פאבלו שוחרר, באתר וואלה!‏, 29 באוגוסט 2015
4. ↑  ליגת העל: מכבי תל אביב ניצחה 1:2 את מכבי פתח תקוה, באתר וואלה!‏, 17 באוקטובר 2015
5. ↑  יניב טוכמן‏, שוטה ארבלדזה מונה למאמן מכבי תל אביב. קרויף: "רצינו אותו מהרגע הראשון", באתר וואלה!‏, 16 ביוני 2016
6. ↑  דניאל ליפשיץ החליט לפרוש, עומר אצילי יחזור להרכב מכבי תל אביב, באתר וואלה!‏, 20 במאי 2018
7. ↑  גלי וולוצקי, עצר גול יצא יין, באתר כלכליסט, 29 באוקטובר 2013
8. ↑  הדוגמן של אלונה
9. ↑  הזוג החם בשרון: כדורגלן שוודי ודוגמנית גיאורגית, באתר mynet,‏ 30 בדצמבר 2014
10. ↑  אחת המשוחררות משבי החמאס: סבתו של שוער העבר דניאל ליפשיץ, באתר ynet, 23 באוקטובר 2023
11. ↑  דניאל ליפשיץ על סבתו: "שחררו אותה כי ידעו שהיא לא תשרוד", באתר וואלה!‏, 27 באוקטובר 2023
**גארט ג'יימס הרדין** (באנגלית: **Garrett James Hardin**;‏ 21 באפריל 1915 – 14 בספטמבר 2003) היה מדען אמריקאי בולט בתחום האקולוגיה והיבטיה המוסריים. ב-1968 התפרסם לאחר שפרסם מאמר בשם "הטרגדיה של נחלת הכלל" שעסק בבעיית ניהול משאבי הטבע הציבוריים בכדור הארץ. בהזדמנויות שונות עורר הרדין את זעמן של קבוצות שונות באקדמיה ובחברה האמריקאית בעקבות עמדות קיצוניות ולא תקינות פוליטית שביטא בפומבי.

ביוגרפיה
--------

הרדין נולד בדאלאס שבטקסס. בגיל ארבע חלה בשיתוק ילדים והחלים אך היה מוגבל בתנועותיו, דבר שהשפיע על נטייתו לתחום העיוני. אביו היה סוכן של חברת רכבות והמשפחה העבירה את מקום מגוריה מספר פעמים. את רוב ילדותו עשה הרדין בחווה חקלאית במיזורי והתנסותו בחיי החווה חסרי הרחמים השפיעה כנראה על תפיסת עולמו.

ב-1932 קיבל מלגה מאוניברסיטת שיקגו וב-1936 השלים תואר ראשון בזואולוגיה ובמקביל למד גם מוזיקה. ב-1941 קיבל תואר דוקטור במיקרוביולוגיה מאוניברסיטת סטנפורד. ב-1946 עבר לאוניברסיטת קליפורניה בסנטה ברברה לסגל המחלקה למדעי הביולוגיה. ב-1963 נתמנה לפרופסור ל"אקולוגיה אנושית" (Human Ecology). ב-1978 פרש ממשרתו האקדמית באוניברסיטת קליפורניה בסנטה ברברה. בשנות ה-50 היה אחד מראשוני "החברה לחקר מערכות כלליות" שעסקה בחקר מערכות (Systems science).

נושא מרכזי בקריירה שלו, שחזר ברבות מעבודותיו, היה בעיית ריבוי האוכלוסין. דבר זה הביאו לכתיבה על נושאים שהיו שנויים במחלוקת בארצות הברית כמו הפלות (שהביאו לכך שנמתחה עליו בקורת מצד הימין הפוליטי) והגירה וסוציוביולוגיה (שהביאו לכך שהשמאל הפוליטי מתח עליו בקורת). במאמריו אף עסק באתיקה של שימור הסביבה ובבריאתנות.

ב-1994 היה הרדין אחד מ-52 הפרופסורים שחתמו על המאמר "Mainstream Science on Intelligence", שהתפרסם בוול סטריט ג'ורנל ונכתב על ידי לינדה גוטפרדסון. המאמר הגן על הממצאים אודות "אינטליגנציה וגזע" שהוצגו בספר השנוי במחלוקת "עקומת הפעמון".

הרדין ואשתו ג'יין היו חברים באגודה שחבריה האמינו בזכותם של פרטים לקבוע את מועד מותם. הם התאבדו יחד בביתם שבסנטה ברברה בספטמבר 2003, זמן קצר לאחר שחגגו את יום נישואיהם ה-62, כשהוא בן 88 והיא בת 81.

ראו גם
------

* האתיקה של סירת ההצלה

קישורים חיצוניים
----------------

* גארט הרדין סוסייטי
* מאמר אודות הרדין ב"אמריקן סיינטיסט"

הערות שוליים
------------

1. ↑  Craig Straub, Childhood Influences on Garrett Hardin's Worldview, באתר גארט הרדין סוסייטי

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007262198205171
* BnF: cb12908654h (data)
* CANTIC: a11096159
* CiNii: DA00674172
* GND: 119151189
* ISNI: 0000 0001 1479 7637
* LCCN: n80014824
* NDL: 00442438
* NKC: nlk20040160792
* NLP: a0000002318532
* NTA: 072649380
* SNAC: w66m5c5k
* SUDOC: 121150917
* VIAF: 108456678
* WorldCat: lccn-n80014824

 |
אין תמונה חופשיתאין תמונה חופשית
**מרים (מירי) ארנטל** (נולדה ב-אוגוסט 1950) היא מייסדת עמותת זכרון מנחם, המרכז הישראלי לתמיכה בילדים חולי סרטן ובני משפחותיהם, וכלת פרס ישראל למפעל חיים בשנת תשע"ט (2019).

ביוגרפיה
--------

ארנטל נולדה וגדלה בירושלים. למדה הוראה בסמינר בית יעקב בירושלים, ולאחר מכן למדה קורסים בהוראה וריתמיקה בבית המורה בתל אביב. היא לימדה בנות בכיתות א'־ג' ריתמיקה במהלך היום, ובערב הייתה מעבירה חוגי ספורט לנשים. במקביל למדה גרפיקה כעצמאית בחברות דפוס.

בנה הבכור, מנחם חלה בגיל שנה בסרטן הדם, ונאבק מעל 14 שנה במחלה. לאחר מותו בשנת 1990, החליטו ארנטל ובעלה חיים ארנטל להקים עמותה שתעניק תמיכה וסיוע לילדים חולים ולמשפחתם, לאור הניסיון הרב שצברו על בשרם.

העמותה שפועלת משנת 1990 ארבעה חודשים אחרי מותו של מנחם, מפעילה מערך של אלפי מתנדבים, היא מפעילה בין השאר בירושלים מרכז אירוח לחולים המטופלים בעיר, מפעילה מערך תרומות שיער ומאגר תרומות מח עצם. העמותה מארגנת מחנות נופש בעולם לילדים חולי סרטן. במחנה הראשון שיזמה העמותה השתתפו 20 ילדים, אולם כיום משתתפים במחנות מאות ילדים.

מירי, שנולדה וגדלה בירושלים, מתמודדת לאורך חייה עם מחלת הפוליו של אחיה הצעיר צבי. עוד בילדותה הייתה מתנדבת במוסד שיקומי בעזרה לחולים ובסיוע למשפחות מצוקה. בני הזוג ארנטל ממשיכים להתמודד עם אתגרים רבים גם בימים אלה, כשנכדתם נולדה עם תסמונת נדירה שבעקבותיה היא מרותקת לכיסא גלגלים.

בשנת 2017 נבחרה מירי להדליק משואה בטקס הדלקת המשואות הנערך ביום העצמאות.

במוצאי יום העצמאות בשנת 2019 הוענק לזוג ארנטל ולעמותה פרס ישראל למפעל חיים, בנימוקי ועדת הפרס נכתב: "משימת חייהם - לעשות הכל למען חולי הסרטן ומשפחותיהם, להוציא אותם מהכאב, מהפחד ומהסבל למקום שמח ומלא תקווה".

חיים אישיים
-----------

ארנטל נשואה לחיים ארנטל, אם לשישה, מתגוררת בשכונת בית וגן בירושלים.

פרסים
-----

* הדלקת משואה בטקס יום העצמאות (2017)
* תואר כבוד "אביר" ממלכת הולנד
* מגן שר הבריאות למתנדב מצטיין (1995)
* אות הנשיא למתנדב (1995)
* אות ראש העיר ירושלים למתנדב מצטיין
* פרס ראש הממשלה מגן הילד מאת מר יצחק רבין
* אות הכנסת (2017)
* פרס ישראל (2019)

ראו גם
------

* זכרון מנחם

קישורים חיצוניים
----------------

* מירי וחיים ארנטל, באתר פרס ישראל
* אתר האינטרנט הרשמי של זכרון מנחם
* עפרה לקס, עניין אישי עם מירי ארנטל, באתר ערוץ 7, 2 במאי 2019

הערות שוליים
------------

1. ↑  בת-חן אפשטיין אליאס, מפעל חייהם, באתר www.israelhayom.co.il, ‏7/5/2019
2. ↑  בת-חן אפשטיין אליאס, לונדון, גיבורים קטנים, באתר www.israelhayom.co.il, ‏19/8/2016
3. ↑  תעלה המשואה, באתר Zichron Menachem - זכרון מנחם
4. ↑  נבחרו שלושה ממדליקי המשואות ביום העצמאות, באתר ynet, 14 באפריל 2017
5. ↑  אתר למנויים בלבד שירה קדרי־עובדיה, רונה רמון היא זוכת פרס ישראל למפעל חיים על שורת מפעלים חינוכיים, באתר הארץ, 2 באפריל 2019
**מנהל רשת** או **מִנְהֲלַן רֶשֶׁת** הוא מקצוע ששייך לתחום טכנולוגיית המידע ובפרט לתחום רשתות מחשבים.

תפקיד מנהל רשת הוא לנהל את הרכיבים המרכיבים את רשת המחשבים של ארגון, בכלל זה הוא אחראי על ציוד החומרה הרלוונטי, כדוגמת כרטיסי הרשת, מודמים, רכזות, מתגים, נתבים. מתוקף תפקידו מנהל הרשת מבצע הגדרות והתקנות של ציוד רשת, תחזוקה של הציוד, ניטור פעולתו התקינה, והתקנה ותחזוקה של תוכנות המשמשות לניהול וניטור רשתות מחשבים. לרוב מנהל הרשת יתמקד בשמירה וניטור של תקינות תשתיות ה-LAN ה-WAN של הארגון, ובפריסת שרתים. עם זאת לעיתים הגדרת התפקיד בארגון מסוים יכולה להכיל גם תכנון רשתות מחשבים חדשות ואבטחת הרשתות (נדרשת הכשרה ייעודית). 

הפעולות שמבצע כל מנהל רשת יכולות להשתנות מארגון לארגון, ובין תקופות שונות, אך כוללות בעיקר:

* הקצאת כתובות רשת לאמצעים השונים.
* הגדרת אופן הפעולה של פרוטוקולי תקשורת, פרוטוקולי ניתוב וטבלאות ניתוב בארגון.
* ניהול ה-Directory service ואמצעי אימות המשתמשים.

בנוסף לכך, נפוץ אך לא מחייב שמנהלי רשת יבצעו גם ניהול והגדרה של מנהלי התקנים בציוד המחובר לרשת (כגון מחשבים, מדפסות רשת וכו'), ותחזוקה של שרתים שונים, כגון שרתי קבצים, שערים (Gateway), ‏ VPN, מערכות לגילוי פריצות אבטחה, ועוד.

למנהל הרשת חשוב להכיר את מבנה הרשת עליה הוא אחראי, כולל חלוקת הכתובות והחלוקה הלוגית של הרשת (Subnet mask). בנוסף, חשוב שיכיר את שלל המערכות העושות שימוש בתשתית הרשת שעליה הוא אחראי, ובאופן השימוש שלהן ברשת (עומסים, קצבים וכו'). בנוסף חשוב שיכיר את קווי התקשורת של הארגון אל מחוץ לארגון.

מנהל רשתות בארגון
-----------------

בארגון גדול שבו מספר רב של משתמשים ואנשי מחשבים, קיימים מספר בעלי תפקידים מגוונים ומשלימים זה את זה: טכנאי, מנהל מערכת, מנהל תקשורת חיצונית (WAN), מנהל רשתות (LAN), תומך טכני. 

בארגון קטן, משולבים כל המקצועות של עולם התשתיות או חלקם בתפקיד אחד, אשר בישראל נהוג לכנותו "מנהל רשת" או "מנהל רשתות". בחו"ל, נהוג יותר המונח "System Administrator" למי שעוסק יותר במערכות ההפעלה, ו-"Network Administrator" למי שעוסק יותר בצד התקשורת. 

מנהל רשתות בארגון בינוני או קטן, נאלץ להתמודד גם עם משימות שבארגון גדול יותר מאפיינות את תפקיד "טכנאי אבטחת מידע". המדובר בסט של משימות הנוגעות להתקנה, להגדרה, לתפעול ולתחזוקה של כלי אבטחת מידע: חומת אש, מערכת לגילוי חדירות, מערכת למניעת חדירות, אנטי וירוס, VPN, אמצעים ביומטריים ועוד.

הכשרה מקצועית
-------------

גופים שונים מעניקים הסמכות לתפקיד מנהל רשת. הקורסים מבוססים בעיקר על הסמכת MCSA של מיקרוסופט (בעבר נקראה MCITP), לינוקס (LPIC), קורס CCSA של חברת CheckPoint וקורס CCNA של חברת Cisco. בנוסף לידע הבסיסי בניהול רשתות ישנן התמחויות משנה, כגון התמחות בתקשורת או באבטחת מידע או במסדי נתונים. חברות אחרות מעניקות הסמכות בתחומי משנה, כדוגמת אבטחת מידע.
מסור אנכי נייד תוצרת בוש
משור אנכי חשמלי תוצרת האנטר
מסור נימה, כלי דומה למסור האנכי הנייד המאפשר יותר בטיחות על חשבון נוחות עבודה
**מסור אנכי נייד** (בעגה עברית: ג'קסון - עיוות השם האנגלי של המכשיר - **Jigsaw**) הוא כלי עבודה, אשר הומצא בשווייץ ב-1946, ומיועד לחיתוך לוחות לאורך קווים מפותלים. ניתן לחתוך באמצעותו מגוון רחב של חומרים כגון MDF, מתכת ופלסטיק, עם להב ייעודי לכל חומר. מסור אנכי הוא כלי עבודה חשוב של נגרים.

בעבר הונע המסור האנכי בכוח שריריו של המשתמש ואילו כיום הוא מונע באמצעות מנוע חשמלי.

צורת פעולה
----------

בעת הפעלת המסור, מוצמד צידו התחתון של המכשיר אל פני הלוח המקובע למקומו ולהב המותקן בקדמת המכשיר מונע לסירוגין מעלה ומטה בכח המנוע החשמלי ומכרסם בלוח שעליו הוא מונח. קידום המסור לאורך קו החיתוך מתבצע בצורה ידנית או בייצור תעשייתי על ידי רובוט. רוחבו הצר של להב הפלדה (המסורית) מאפשר סיבובו על פני הלוח כך שצורת החיתוך תהיה מפותלת.

גודל המהלך של המסור מאפשר התאמה לעובי החומר הנחתך ואילו סוג הלהב ובייחוד רמת השינון של שיני המסורית מאפשרים התאמה לחיתוך גס או לחיתוך מדויק, ויחד עם קביעת מהירות הלהב מאפשרים להתאימו לחומרים שונים. בחלק מהמסורים האנכיים יש אפשרות לחתוך בזווית של עד 45 מעלות, אם על ידי שינוי הכיוון של הלהב, אם על ידי שחרור הברגים שלו, או במנגנון יותר מתוחכם במסורים יקרים יותר.

תכונות
------

קיימים שני סוגים של תפסניות להבים במסור אנכי: תפסנית ידנית הדורשת חיזוק עם מפתח אלן או תפסנית אוטומטית (FIX-TEC) טכנולוגיה אשר הוצגה לראשונה בשנת 1992 על ידי חברת AEG מגרמניה. בהתאמה לתפסניות קיימים שני סוגי להבים - כאלו עם חור בקצה, וכאלו עם בליטה המאפשרת החלפה מהירה יותר.

שלא כמו מסורים אחרים, במסור אנכי אין מנגנון הגנה על הלהב.

יכולתו של מסור אנכי לנסר משטחים במדויק על פי קווים ששורטטו על משטחים מראש מאפשרת להכין בעזרתו פאזלים מעץ לבוד. תכונה זו נתנה לפאזלים שם נרדף בשפה האנגלית שהוא כשמו של מסור זה - Jigsaw.

כלים דומים למסור זה הם המסור האנכי המקובע (Scroll saw) המאפשר יותר בטיחות ממסור זה על חשבון נוחות עבודה ומסור החרב הנוח יותר משניהם אך פחות מדויק ופחות בטיחותי משניהם גם יחד. סוג נוסף הוא מסור סרט.

קישורים חיצוניים
----------------

ויקישיתוף מדיה וקבצים בנושא **מסור אנכי** בוויקישיתוף

| כלי עבודה |
| --- |
| 

|  |  |
| --- | --- |
| אזמל • גרזן • דיסק חיתוך • חוט בנאים • חוט משיכה • טסטר • כליבה‏ (קלמרה) • כף בנאים‏ • לדרמן • מברג • מחרטה • מסור • מסור אנכי • מסור חרב • מסור נימה • מסור עגול • מסור שרשרת • מספריים • מעדר • מפתח ברגים • מפתח צינורות • מפתח שוודי • מקדחה • מקצועה • מרית • משפך • משרט • סולם • מלחציים • סכין • פטיש • פטיש אוויר • פלייר • פלס בנאים • קת • רשת • שטיכמוס |  |

 |
*Diopsittaca nobilis*
**מקאו אדום-כתפיים** או **ארה נוביליס** (שם מדעי: ***Diopsittaca nobilis***) הוא מין של תוכי היחיד בסוג *Diopsittaca* ובעל שני תת-מינים, **Noble** ו-**Hahn**, שניהם תוכים טרופיים קטנים בגודלם (30–40 סנטימטרים לתוכי בוגר). זהו המקאו הקטן ביותר בקבוצת "מקו". למקאו אדום-הכתפיים יכולת קליטת וחיקוי קול טובה. מקורו הידוע בטבע הוא ביערות הגשם של אמריקה הדרומית. על פי אמנת וושינגטון, מקאו אדום-כתפיים הוא בעל חיים מוגן, לכידתו, והסחר בפרטים שנלכדו בטבע הוא בלתי חוקי ונחשב כעבירה חמורה.

תיאור
-----

אורכו של מקאו אדום-כתפיים הוא בין 30 ל-40 סנטימטרים והוא הקטן ביותר מבין מיני המקאו. ראשו גדול ומבנה אסוף, צר יחסית, ומזכיר לולב. אורכו של הזנב מגיע לפעמים לאורך שאר גופו של התוכי. הוא בעל נוצות בינוניות בבהירותן על כל גופו, ונוצות בצבע כחול כהה על קצה ראשו מעל המקור. בבגרותו מופיעות נוצות אדומות על כתפיו המעניקות לו את שמו. עיניו כתומות ופניו לבנות. בנוסף לזאת נוצות הכנפיים המוסתרות הן בצבע ירוק-זית כהה.

תת-מינים
--------

ישנם שני תת-מינים ידועים ומתועדים, ומין מתועד לא ידוע.

* D. n. nobilis *Hahn's Macaw*
* D. n. cumanensis *Noble Macaw*

המין שאינו ידוע:

* D. n. longipennis *Long-wing Macaw*

|  |
| --- |
| הבדלים בין תת-המינים |
| *Hahn's Diopsittaca nobilis* | *Noble Diopsittaca nobilis* |
|  |  |
| מקור עליון כהה ברובו (שחור) | מקור עליון בהיר ברובו (כתום בהיר מאוד) |
| נחיריים קרובים מאוד למקור | נחיריים רחוקים מעט מהמקור |
| נוצות כתומות מוסתרות ברובן (בוגר) | נוצות כתומות חשופות ברובן (בוגר) |
| צפיפות נוצות גבוהה יותר בכנפיים ובעורף | צפיפות נוצות גבוהה יותר בבטן והצוואר |
| עיניים כתומות בהירות יותר | עיניים כתומות כהות יותר עד חומות |

  

בניגוד לשם המקובל לתוכי זה, "ארה נוביליס", הוא אינו ארה, וזהו רק שם נפוץ שנתנו לו, מאותה סיבה גם השם "ארה אדומת-כתף" הוא רק כינוי.
התוכי שייך לשבט האריני, שהם בעצם ה"מקאו", והמין של תוכי זה הוא *Diopsittaca*, ולא *Ara*.

קישורים חיצוניים
----------------

ויקישיתוף מדיה וקבצים בנושא **מקאו אדום-כתפיים** בוויקישיתוף
* מקאו אדום-כתפיים, באתר ITIS (באנגלית)
* מקאו אדום-כתפיים, באתר NCBI (באנגלית)
* מקאו אדום-כתפיים, באתר Animal Diversity Web (באנגלית)
* מקאו אדום-כתפיים, באתר האנציקלופדיה של החיים (באנגלית)
* מקאו אדום-כתפיים, באתר GBIF (באנגלית)

הערות שוליים
------------

1. ↑  מקאו אדום-כתפיים באתר הרשימה האדומה של IUCN
אין תמונה חופשיתאין תמונה חופשית
**יהודית (דיתה) ברוניצקי** (נולדה ב-29 בדצמבר 1941) היא יזמת ומנהלת ישראלית, מייסדת חברת אורמת, כלת פרס ישראל לתעשייה לשנת 2018.

ביוגרפיה
--------

ברוניצקי נולדה בישראל, בתם של מרים ומדרכי וונדר שעלו מפולין. אמה עבדה בבית חרושת עלית ואביה היה מנהל ייצור במפעל ועבד בחנות ברגים בבעלות המשפחה. היא גדלה בשכונת בורוכוב בגבעתיים, הכירה את בעלה, מהנדס המכונות יהודה ברוניצקי כששירתה כחיילת במהלך צעדת ירושלים והם נישאו ב-1961.

ב-1965 הקימו בני הזוג את מפעל אורמת טורבינות ביבנה. בשנת 1966 הצטרף לחברה יוסף שידלובסקי שרכש 50% ממניותיה. המפעל ייצר טורבינות אותן ייצא למדינות רבות ברחבי העולם. בהמשך נהנתה החברה מגידול בפעילות ייצוא טורבינות השמש כתוצאה מהגידול במחירי האנרגיה בעקבות משבר האנרגיה העולמי. 

במקביל לפעילותה הקימה החברה את בית הספר המקצועי אורט-אורמת מרשת אורט. 

ברוניצקי כיהנה כמנכ"לית אורמת בשנים 1991 עד יוני 2014, בשנות כהונתה הונפקה החברה בבורסה לניירות ערך בתל אביב וחברת הבת אורמת טכנולוגיות הונפקה בבורסת ניו יורק. ברוניצקי הובילה אסטרטגיה של רכישת תחנות כוח ומכירת אנרגיה בעיקר על בסיס אנרגיה גאותרמית והצטיינה בנושא מימון פרויקטים. ב-2014 פרשה מכהונתה כמנכ"ל הקבוצה, היא המשיכה לכהן כדירקטורית עד פרישתה בנובמבר 2015. 

ברוניצקי כיהנה לאורך השנים בדירקטוריון של חברת אורבוטק שצמחה מהחממה הטכנולוגית של אורמת, בדירקטוריון מנועי בית שמש וכיהנה בתפקידי ניהול שונים בקבוצות הבת של החברה.

בשנים 1994 עד 2001 הייתה חברה בוועדה המייעצת לבנק ישראל. ב-1978 זכתה יחד עם בעלה בפרס התעשייה, ובשנת 1996 קיבלו את פרס חלוצי התעשייה הגיאותרמית של הארגון העולמי של התעשייה הגיאותרמית (GRC). יחד הקימו את מרכז ברוניצה ליזמות וחדשנות בטכניון ולשניים הוענק תואר דוקטור לשם כבוד מהמוסד. ביולי 2021 הוענק לה תואר דוקטור לשם כבוד על ידי המרכז הבינתחומי הרצליה.

ברוניצקי בוגרת תואר ראשון במדע המדינה וספרות צרפתית מהאוניברסיטה העברית בירושלים. אם לשלושה ילדים - מיכל, יורם ויובל, מהם יש לה כיום שמונה נכדים.

קישורים חיצוניים
----------------

* יהודה ודיתה ברוניצקי, באתר פרס ישראל
* ידיעות אחרונות, יהודית ברוניצקי, מנכ"ל אורמת: שינוי מהפכני, באתר ynet, 28 בספטמבר 2004
* אסתי אהרונוביץ', חברת החשמל, באתר הארץ, 2 במרץ 2005
* רועי מלצר, ‏יהודית ברוניצקי, באתר גלובס, 19 בספטמבר 2005
* קרן צוריאל-הררי, ‏03 יהודית ברוניצקי הירוקה, באתר גלובס, 5 באוקטובר 2006
* תני גולדשטיין, מנכ"לית אורמת: "עכשיו כולם מבינים שהירוקים צדקו", באתר ynet, 17 באוקטובר 2005
* מירב אנקורי, ‏4.אנרגיה של שניים, באתר גלובס, 24 בספטמבר 2007
* הדר חורש, 21. יהודית ברוניצקי, באתר "פורבס ישראל", 18 במרץ 2013
* רון שטיינבלט, ‏ברוניצקי: "לעולם לא נדע אם פעלנו נכון במאבק מול גזית", באתר גלובס, 6 בנובמבר 2013
* פרס ישראל לתעשייה יוענק למייסדי אורמת, יהודית ויהודה ברוניצקי, באתר כלכליסט, 4 במרץ 2018
* אתר למנויים בלבד רותם שטרקמן, מדירה ב-40 אלף לירות לחברה ששווה 3 מיליארד דולר: דיתה ברוניצקי מצטערת רק על דבר אחד, באתר TheMarker‏, 8 במרץ 2018

הערות שוליים
------------

1. 1 2  דיאנה בחור ניר, ד.נ.א - דברים שלמדתי בבית "כשהקמנו את אורמת ולא היה לנו כסף לשלם שכר אבי אמר, 'למה לכם כל הקשיים האלה? אעזור לכם לפתוח מפעל לברגים'", באתר כלכליסט, 9 במרץ 2018
2. ↑  אתמול, 19 ביולי, התקיים ברחבת רדזינר טקס חגיגי להענקת תארי דוקטור לשם כבוד של המרכז הבינתחומי הרצליה, באתר המרכז הבינתחומי הרצליה, ‏20 ביולי 2021
**מנחם בנית** (בכתיב לועזי: **Menachem Banitt**;‏ 3 באוגוסט 1914 – 24 בפברואר 2007) היה חוקר תרבות צרפת והשפה הצרפתית. חתן פרס ישראל לחקר לשונות היהודים לשנת 1999.()

בנית נולד בשם **מקס ברנבלוט** באנטוורפן שבבלגיה. הוא למד בבית הספר היהודי "תחכמוני" והיה פעיל כמדריך בתנועת "בני עקיבא". בשנת 1938 סיים לימודי תואר ראשון באוניברסיטה החופשית של בריסל, ואחר-כך נשלח על ידי הקהילה היהודית לבית המדרש לרבנים "École des Hautes Études Rabbiniques" בפריז שבצרפת. פעילותו בתנועת בני עקיבא הומרה בתקופה זו בפעילות במסגרת "הצופים היהודיים". 

עם פלישת גרמניה הנאצית לצרפת נמלט לאזור צרפת החופשית, היה פעיל במסגרת "הצופים היהודיים הצרפתיים" ונמנה עם ראשי ההכשרה באזור Taluyers של תנועת ההתנגדות הצרפתית. בתקופה זו יצא את גבולות המדינה, תחילה לספרד ולקובה ולאחר מכן היגר לארצות הברית. בשנת 1943 החל לעבוד במשרד ממשלתי ועסק בהסברה אנטי-נאצית, מאוחר יותר כאחראי על שידורי החדשות של ארצות הברית לצרפת, הולנד ובלגיה. במקביל, הוסמך לרבנות בישיבת רבנו יצחק אלחנן (1948) וסיים לימודי דוקטורט מאוניברסיטת קולומביה (1949) בנושא "תרגומי התנ"ך לאיטלקית בימי הביניים".

לאחר הקמת מדינת ישראל עלה עם רעייתו, רבקה, והתיישב בעין חרוד. בנית עסק בהוראה בבית הספר התיכון של הקיבוץ, עד הפילוג בתנועה הקיבוצית ומעבר המשפחה לירושלים. בשנת 1950 החל לעבוד כמורה במכון למדריכי חו"ל של הסוכנות היהודית ובשנת 1953 היה למפקח הארצי על הוראת השפה הצרפתית מטעם משרד החינוך והתרבות. בשנת 1959 הצטרף לסגל החוג לתרבות צרפת של האוניברסיטה העברית בירושלים, ובשנת 1965 עבר לייסוד חוג מקביל באוניברסיטת תל אביב. בשנת 1967 מונה לדקאן הסטודנטים של אוניברסיטת תל אביב.

עבודתו האקדמית כללה את חקר השפה הצרפתית וחקר יהדות צרפת. בין פרסומיו המילון הצרפתי-עברי, ספר אודות רש"י וכתביו בצרפתית עתיקה, והוצאת סדרת "ספרי הפתרונות" שבהם ערך כתבי יד של פרשני מקרא מצרפת בימי הביניים.

בנית זכה בפרס ישראל לחקר לשונות היהודים (1999) ובתואר "איש השנה" של המכון הביוגרפי האמריקאי (2000). הוא נמנה עם האישים הבולטים במאה העשרים מטעם המרכז הביוגרפי הבינלאומי. קיבל את אות לגיון הכבוד של ממשלת צרפת על תרומתו להידוק קשרי התרבות בין המדינות.

נפטר בישראל בשנת 2007, בגיל 93.

קישורים חיצוניים
----------------

* קורות חייו(הקישור אינו פעיל) בעלון עמותת יוצאי בלגיה בישראל (עמ' 14 - 15)
* מנחם בנית, דף שער בספרייה הלאומית

הערות שוליים
------------

1. ↑  זוכי פרס ישראל לשנת תשנ"ט

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007258113505171
* BnF: cb12161554d (data)
* GND: 118849166
* ISNI: 0000 0001 1827 6628
* LCCN: n84162609
* NTA: 073771813
* RERO: 02-A002966074
* SUDOC: 060464461
* VcBA: 495/200494
* VIAF: 79068901
* WorldCat: lccn-n84162609

 |
**יוסט ליבמן** (בגרמנית: **Jost Liebmann**, שמו בעברית: **יהודה ברלין**, נולד בסביבות 1639 בהלברשטט; נפטר ב-כ' בטבת ה'תס"ב, 30 בינואר 1702 בברלין) היה יהלומן, איש עסקים ובנקאי יהודי גרמני. שימש כפרנס וכיהודי חצר במרקיזות ברנדנבורג ובממלכת פרוסיה.

ביוגרפיה
--------

נולד בהלברשטט בסביבות 1639 למירל אשכנזי ולבעלה אליעזר ליפמן – סוחר מגטינגן. בשנת 1660 נסע יוסט להמבורג, שם התגוררה קרובת משפחתו גליקל מהמלין. הוא החל לעסוק במסחר בעזרתו של חיים מהמלין בעלה הראשון של גליקל, והתעשר. ב-1664 חתמו השניים על שותפות אך זו לא עלתה יפה והם נפרדו כעברו שנה והסתכסכו. יוסט עבר לעסוק עצמאית במסחר תכשיטים ויהלומים. בין השאר סיפק כתר משובץ יהלומים בשווי 300,000 ר"ט לבת זוגו של פרידריך הראשון בעת הכתרתו ב-1701. הוא היה היהודי הראשון בממלכה שזכה להכרה רשמית בספרי המסחר שלו.

נישא בפעם הראשונה למלכה גולדשמידט בתו של הרב שמואל מהילדסהיים אחיו של חיים מהמלין, וב-1676, לאחר מותה, נישא לאסתר ליבמן(אנ') בתו של שמואל שולהוף ואלמנתו של יהודי החצר ישראל אהרן. בעקבות נישואין אלו עבר להתגורר בברלין, ומאז הוא ואסתר היו פעילים בנושאים ציבוריים שונים בעיר. הם היו הראשונים שקיבלו אישור חוקי להפעלת בית כנסת בברלין, ועל רקע זה התנגדה אסתר להקמתו של בית הכנסת הישן שנחנך לבסוף רק לאחר מותה ב-1714. בנוסף הקימו בני הזוג גם ישיבה ומינו את חתנם אהרן בן בנימין וולף לעמוד בראשה. לאחר מכן, פעלו למנותו גם כרב העיר והרב הראשי של מרקיזות ברנדנבורג.

כתב עליו אליעזר ליזר לנדסהוט:

> 
> היה עמוד ברזל, וחומה בצורה לישראל ובפרט ליהודים בברלין
> 
> 
> 
> — סדר בקור חולים מעבר יבק וספר החיים, ברלין תרכ"ז
> 

יוסט מת ב-1702 בברלין ואשתו השנייה המשיכה את עסקיו. לדברי גליקל מהמלין, רכושו הסתכם ב-100,000 רייכס-טאלר.

משפחתו
------

אביו היה אחי אמו של ליפמן כ"ץ(אנ') חמיו של הרב דוד אופנהיים, ששימש גם הוא כיהודי חצר. אחיו הוא הרב יצחק בנימין וולף, הידוע בשל ספרו "נחלת בנימין".

בנו ר' אברהם (1671–1730) היה רב הערים הלברשטט ואמסטרדם. (נפטר כ"ד באדר ה'תצ"ו).

בתו הינדכן, נישאה לר' נפתלי הירץ פער אופנהיים מפרנקפורט.

הפילנתרופית אמילי בר(אנ') ובניה המלחין ג'אקומו מאיירבר והאסטרונום וילהלם בר(אנ') הם מצאצאיו.

קישורים חיצוניים
----------------

* "יוסט ליבמן", במהדורת 1901–1906 של האנציקלופדיה היהודית (באנגלית)
* פרנץ מנגס, Liebmann, Jost, באתר ביוגרפיה גרמנית (בגרמנית)

הערות שוליים
------------

1. ↑  האמל, גליקל בת ליב פינקרלה, **זכרונות גליקל**, באתר אוצר החכמה (צפייה חופשית – מותנית ברישום)
2. ↑  האמל, גליקל בת ליב פינקרלה, **זכרונות גליקל**, באתר אוצר החכמה (צפייה חופשית – מותנית ברישום)
3. ↑  האמל, גליקל בת ליב פינקרלה, **זכרונות גליקל**, באתר אוצר החכמה (צפייה חופשית – מותנית ברישום)
4. ↑  לאנדסהוט, אליעזר ליזר בן מאיר, **תולדות אנשי השם**, באתר אוצר החכמה

|  |  |
| --- | --- |
| בקרת זהויות עריכת הנתון בוויקינתונים | 
* GND: 136993834
* VIAF: 81246730
* WorldCat: viaf-81246730

 |
**מייגן רומנו** (באנגלית: **Megan Romano**; נולדה ב-2 בפברואר 1991) היא שחיינית אמריקאית, אלופת עולם בעלת שתי מדליות זהב ושיאנית ארצות הברית במשחה ל-200 יארד חופשי.

ביוגרפיה
--------

רומנו נולדה בטמפה, פלורידה וגדלה סיינט פיטרסברג, פלורידה. היא בתם של תומאס ורונדה מורנו, אביה רדיולוג. היא החלה לשחות בגיל 6 וכיום, היא מתאמנת בהדרכתו של ג'ק באוורל באוניברסיטת ג'ורג'יה.

באוניברסיאדת שנג'ן (2011) שנערכה בשנג'ן, סין בשנת 2011 זכתה רומנו ב-4 מדליות, מהן 1 זהב, 2 כסף ו-1 ארד. מדליית זהב במשחה שליחות 4x200 מטר חופשי, מדליות כסף במשחי שליחות 4x100 מטר חופשי ו-4x100 מטר מעורב ומדליית ארד במשחה ל-100 מטר חופשי (55.38 שניות).

### שיאנית ארצות הברית

באליפות החורף בשחייה של המכללות (NCAA) שנערכה באוניברסיטת אובורן, אלבמה במרץ 2012 קבעה רומנו במשחה ל-200 יארד חופשי שיא ארצות הברית חדש של 1:41.21 דקות. שיא זה החזיק מעמד שנתיים ונשבר על ידי מליסה פרנקלין (1.40.31 דקות).

במבחנים האמריקאים לאולימפיאדת לונדון (2012) שנערכו באומהה, נברסקה ביוני 2012 לא נכללה רומנו במשלחת האמריקאית למשחקים האולימפיים לאחר שסיימה במקום שביעי במשחה ל-200 מטר חופשי בתוצאה של 1:58.56 דקות, 16 מאיות השנייה מהמקום השישי (6 השחייניות הראשונות השתתפו במשחקים) ובמקום 8 במשחה ל-100 מטר גב בתוצאה של 1:01.02 דקות. נוסף לכך, היא סיימה במקום עשירי במשחה ל-100 מטר חופשי בתוצאה של 54.72 שניות ובמקום 14 במשחה ל-50 מטר חופשי בתוצאה של 25.62 שניות.

### אלופת עולם (בריכת 25 מטר)

באליפות העולם בשחייה (בריכת 25 מטר) שנערכה באיסטנבול שבטורקיה בדצמבר 2012 זכתה רומנו ב-4 מדליות, 2 זהב, 1 כסף ו-1 ארד. מדליות זהב, במשחה שליחות 4x100 מטר חופשי בתוצאה של 3:31.01 דקות, לפני אוסטרליה (3:32.90 דקות) ודנמרק (3:33.51 דקות) כשחיינית ראשונה היא שחתה בתוצאה של 52.86 שניות ובמשחה שליחות 4x200 מטר חופשי בתוצאה של 7:39.25 דקות, לפני רוסיה (7:42.77 דקות) וסין (7:43.26 דקות) כשחיינית ראשונה היא שחתה בתוצאה של 1:56.03 דקות. מדליית כסף במשחה ל-100 מטר חופשי בתוצאה של 52.48 דקות, אחרי בריטה שטפן מגרמניה (52.31 דקות9 ולפני טאנג יי מסין (52.73 דקות) ומדליית ארד במשחה שליחות 4x100 מטר מעורב בתוצאה של 3:51.43 דקות, אחרי דנמרק (3:49.87 דקות) ואוסטרליה (3:50.88 דקות), את סגנון החופשי היא שחתה ב"זינוק שליחות" בתוצאה של 51.90 שניות, התוצאה המהירה באליפות. נוסף לכך, היא סיימה במקום 12 במשחה ל-100 מטר גב בתוצאה של 58.46 שניות, במקום 17 במשחה ל-200 מטר חופשי בתוצאה של 1:57.87 דקות ובמקום 21 במשחה ל-50 מטר גב בתוצאה של 27.94 שניות.

### אלופת עולם

באליפות העולם בשחייה שנערכה בברצלונה ספרד בשנת 2013 זכתה רומנו בשתי מדליות זהב, במשחה שליחות 4x100 מטר חופשי ביחד עם מליסה פרנקלין, נטלי קוגלין ושנון ורילנד בשיא אמריקה חדש של 3:32.31 דקות, לפני אוסטרליה שקבעה שיא אוקיאניה חדש של 3:32.43 דקות והולנד (3:35.77 דקות), כשחיינית רביעית היא שחתה ב"זינוק שליחות" תוצאה של 52.60 שניות ובמשחה שליחות 4x100 מטר מעורב ביחד עם מליסה פרנקלין, ג'סיקה הארדי ודנה ולמר בתוצאה של 3:53.23 דקות, לפני אוסטרליה (3:55.22 דקות) ורוסיה (3:56.47 דקות).

קישורים חיצוניים
----------------

ויקישיתוף מדיה וקבצים בנושא **מייגן רומנו** בוויקישיתוף

* מייגן רומנו, באתר Swimrankings
* מייגן רומנו באתר *usaswimming* (באנגלית)
רבי **יעקב** (המכונה **תם**) **אבן יחיא** היה מרבני יהדות האימפריה העות'מאנית, ומחבר הספר **שו"ת אהלי תם**.

ביוגרפיה
--------

נולד בליסבון שבפורטוגל לרב דוד בן יחיא, תלמיד חכם, פוסק ומדקדק ממגורשי ספרד. מספר שנים לאחר מכן, בעת גירוש פורטוגל (1497), יצאה המשפחה את המדינה והתיישבה, לאחר תלאות רבות, בקושטנדינא.

מלבד לימודיו בתורת ישראל למד רפואה, והיה רופא הסולטאן סולימאן הראשון. היה בקי גם בספרות ערבית ובקוראן, עד שמסורת שהביא בעל שלשלת הקבלה מספרת שהיו באים שופטי הישמעאלים להתיעץ בפסקי דיניהם עמו. אך יש המפקפקים בעדות זו.

נודע כאחד מגדולי הפוסקים בדורו ושלח תשובות הלכתיות לכל רחבי האימפריה העות'מאנית. רבים מחכמי דורו שלחו אליו את תשובותיהם וביקשו את חוות דעתו על דבריהם. בין היתר נשא ונתן עם רבי יוסף טאיטאצאק, רבי אליהו קפשאלי, רבי יעקב בירב, רבי אליהו מזרחי, רבי יהודה בן שושן ורבים נוספים.

נפטר ככל הנראה בשנת ה'ש"ב (1541/1542) ונטמן בקושטא.

### ספרו "אהלי תם"

על פי ר' בנימין מוטאל כתב ר' תם ספרים רבים, ובהם פירוש גדול על התלמוד, פירוש על הרי"ף ("מעשה נסים), ופירוש על הר"ן ("על הנסים"), מלבד אלפי תשובות ודרשות וספרים בחכמות העולם. אולם "לא נשאר מכלל כולם כי בשרפה אחת שנשרפה העיר אש אכלתם, ועיני הרב ז"ל רואות וכלות אליהם... ומדאגה מדבר נשבר לבו בקרבו ורוחו שבה אל האלהים…".

ספרו שו"ת "אהלי תם" הוא מקצת מתשובותיו שנותרו מ'מהדורה קמא' של המחבר. נדפס בוונציה שנת שפ"ב בתוך הקובץ "תמת ישרים", בהשתדלות נכדו ועל ידי המדפיס ר' בנימין מוטאל. מהדורה חדשה של הספר יצאה לאור בירושלים תשנ"ט על ידי "מכון הכתב".

הגהותיו על שו"ת הרשב"א נדפסו על ידי מכון אהבת שלום

### בניו

**יוסף** – רופא ומשנה לסולטאן סולימאן. נהרג באחת המלחמות נגד פרס, אליה הצטרף.

**גדליה** – התגורר בסלוניקי ובאדירנה, ובשת ה'ש"ח שב למולדתו קושטנדינא. חיבר ספר "שבעה עיניים" – חקירות על דרכי המידות.

לקריאה נוספת
------------

* אליקים כרמולי, **דברי הימים לבני יחייא** (פרק רביעי, עמ' 23–27), פרנקפורט: איזק קויפטאן, ה'תר"י (1849/1850) (הקישור הוא לספרייה הלאומית)
* שלמה אברהם רוזאניס, **קורות היהודים בתורקיה וארצות הקדם** ב: משנת ה'ר"פ עד ה'של"ה, 1574–1520 (עמ' 6–8), סופיה: המשפט, ה'תרצ"ז–ה'תרצ"ח (1937–1938) באתר HebrewBooks
* **שו"ת אהלי תם** (מבוא), ירושלים: מכון הכתב, ה'תשנ"ט באתר HebrewBooks
* א' אייזינבך, **הגהות וחידושים על תשובות הרשב"א לרבי תם ן' יחיא**, מקבציאל כה, באתר היברובוקס

קישורים חיצוניים
----------------

* תם בן דוד אבן יחיא, דף שער בספרייה הלאומית

ביאורים
-------

1. ↑  בעקבות הפסוק "יעקב איש תם יושב אהלים" (ובדומה לרבינו תם); בשם זה נהג לחתום.
2. ↑  ספריו: לשון לימודים ושקל הקודש, וכן חיבור על הלכות טריפות שצוטט בספר בית יוסף מספר פעמים

הערות שוליים
------------

1. ↑  כרמולי (להלן בפרק לקריאה נוספת), עמ' 24
2. ↑  בנימין בן אברהם מוטל, **תמת ישרים**, ונציה שפב, באתר היברובוקס
3. ↑  ראו פרק "לקריאה נוספת"
4. ↑  רוזאניס (להלן בפרק לקריאה נוספת, וראו: מאיר בניהו, "דרושיו שלרבי יוסף בן מאיר גראזון", **מיכאל** ז, המרכז לחקר התפוצות באוניברסיטת תל אביב (עמ' קכח הערה 316)
5. ↑  גדליה אבן יחיא, **שבעה עיניים**, קושטא ה'ש"ג, באתר היברובוקס

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007359054205171
* GND: 173969577
* ISNI: 0000 0000 4547 6142
* LCCN: nr91033221
* NTA: 255293046
* VIAF: 12165069
* WorldCat: lccn-nr91033221

 |
המפלס העליון של תחנת הרכבת
**תחנת הרכבת המרכזית של אוטרכט** (הולנדית: **Utrecht Centraal**) היא תחנת הרכבת הגדולה והעמוסה ביותר בהולנד. בשל מיקומה של אוטרכט במרכז המדינה מהווה התחנה את צומת הרכבות העיקרי בה.

התחנה ממוקמת במרכזה של אוטרכט. בשנת 2014 היו בה 14 רציפים ועברו בה מדי יום 285,000 נוסעים. למעלה מ-900 רכבות יוצאות ממנה או עוברות בה מדי יום. הן פועלות בקווים לכל רחבי הולנד, וכמו כן יוצאות מהתחנה רכבות אל ערים בשווייץ, גרמניה, צ'כיה, פולין ודנמרק.

תולדות התחנה
------------

תחנת הרכבת הראשונה באתר התחנה המרכזית נפתחה באוטרכט בשנת 1843. ב-1938 היא הפכה לתחנה המרכזית של העיר לאחר שתחנה אחרת בה נסגרה וקו הרכבת מהילברסום הוסט ממנה אל התחנה המרכזית החדשה.

מבנה התחנה שהוקם ב-1865 עבר שיפוץ ב-1936, אך שנתיים לאחר מכן הוא עלה באש ובהמשך הוקם מחדש. הבניין המחודש נהרס בתחילת שנות השבעים ותחתיו הוקם קניון ההוך קטריין (Hoog Catharijne), שנפתח ב-1973 ולזמן מה היה הקניון המקורה הגדול באירופה. החלל שלו הוא בעל חיבור ישיר לחלל תחנת הרכבת, ללא מחיצה ביניהם. ב-1989 הורחב חלל התחנה כדי שיכלול רציף נוסף.

בשנת 2008 החל תהליך של חידוש ושיפוץ התחנה, הצפוי להסתיים ב-2016. במסגרתו מוחלף אולם התחנה במבנה זכוכית חדש, גגות הרציפים עוברים שיקום והתחנה כולה מופרדת מחדש מחלל הקניון הצמוד אליה. כמו כן חולקה תחנת האוטובוסים שממזרח לתחנה לשניים, כאשר אוטובוסים וחשמליות המגיעים ממערב העיר עוצרים עתה בתחנה חדשה ממערב לתחנת הרכבת, וזאת כדי להפחית את עומס התנועה ממזרח לה. דגם של מבנה התחנה החדשה הוצב בפארק המיניאטורות מדורודם.

בקרבת התחנה חונה מדי יום מספר עצום של זוגות אופניים, המהווים מטרד משמעותי (בין השאר משום שבאוטרכט יש אוניברסיטה גדולה). כדי להתמודד עמו החליטה העירייה לבנות ליד התחנה את חניון האופניים הגדול בעולם. המבנה יהיה תת-קרקעי ויכיל עד 12,500 זוגות אופניים. השלמתו צפויה עד 2018.

קישורים חיצוניים
----------------

ויקישיתוף מדיה וקבצים בנושא **תחנת הרכבת המרכזית של אוטרכט** בוויקישיתוף
* 

* אתר האינטרנט הרשמי של תחנת הרכבת המרכזית של אוטרכט (בהולנדית)

הערות שוליים
------------

1. ↑  .
**קו המים ההולנדי החדש** (הולנדית **Nieuwe Hollandse Waterlinie**) הוא מערך הגנתי במערב הולנד, שהיה בשימוש בין השנים 1870–1945. מערך ההגנה משתרע לאורך 85 ק"מ, ממרקרמיר בצפון ועד נהר ואל בדרום, ורוחבו בין 3–5 ק"מ. 

המערך כולל שדות הצפה, מעל מאה מתקנים הידראוליים, 6 ערים מבוצרות, 46 מבצרים שהוקמו בעיקר במקומות שלא ניתן היה להציף, כגון דרכים ומסילות ברזל או מקומות גבוהים, וכן מאות עמדות צבאיות. 

אף על פי שהמבצרים הם המרכיב הבולט ביותר בקו ההגנה, החלק העיקרי שלו הוא שדות ההצפה שנועדו ליצור מכשול מים ברוחב של מספר קילומטרים ובעומק של 30 עד 60 ס"מ. עומק זה מנע מעבר של חיל רגלים מחד ושימוש בכלי שיט מאידך. 

רוב המבצרים השתמרו וחלקם אף שופץ, אך שדות ההצפה השתנו בשל עיור, נטיעת עצים וסלילת כבישים ומסילות ברזל. המערך הוכר כמונומנט לאומי בשנת 2009, ובשנת 2021 הוכרז כאתר מורשת עולמית וצורף לקווי ההגנה של אמסטרדם שהוכרזו כאתר מורשת עולמית ב-1996. שני מערכי ההגנה מהווים את אתר המורשת העולמית קווי הגנת המים ההולנדיים.

היסטוריה
--------

קו המים ההולנדי החדש החליף מערך ביצורים מהמאה ה-17 שהגן על אמסטרדם והאג, ואשר זכה בעקבות הקמתו של הקו החדש לשם "קו המים ההולנדי הישן". התוכניות הראשונות למערך החדש הוכנו ב-1796 והתבססו על תוואי מזרחי יותר מזה של המערך הישן, כך שהעיר אוטרכט נכללה במערך ההגנה. רק ב-1815, לאחר נפילת נפוליאון, החליט המלך וילהלם הראשון לאשר את הקמת מערך ההגנה, ועבודות ההקמה הושלמו סופית רק מקץ 55 שנה, ב-1870. עבודות לשיפור המבצרים שלאורך הקו נמשכו בהשפעת חידושים בתחום הארטילריה והתחמושת, עד פרוץ מלחמת העולם השנייה. המערך הוצף כולו או חלקו ארבע פעמים - בעת מלחמת צרפת–פרוסיה ב-1870, במלחמת העולם הראשונה, ופעמיים במלחמת העולם השנייה - בידי ההולנדים בתחילת המלחמה ובידי הגרמנים לקראת סופה.

גלריה
-----

* מצודה ליד אוטרמירמצודה ליד אוטרמיר
* לובסטייןלובסטיין
* מצודת וכטןמצודת וכטן
* מצודת הט פוסגטמצודת הט פוסגט
* בקרסקילבקרסקיל
* תעלת הצפה ליד טילתעלת הצפה ליד טיל

קישורים חיצוניים
----------------

ויקישיתוף מדיה וקבצים בנושא **קו המים ההולנדי החדש** בוויקישיתוף
* האתר הרשמי

הערות שוליים
------------

1. ↑  New Dutch Waterline

| דגל הולנדדגל הולנד סמל אונסק"וסמל אונסק"ו אתרי מורשת עולמית בהולנד |
| --- |
| 

|  |
| --- |
| בימסטר • בית ריטפלד שרדר • קווי הגנת המים ההולנדיים כולל: קווי ההגנה של אמסטרדם וקו המים ההולנדי החדש • טחנות הרוח בקינדרדייק-אלסהאוט • סכוקלנד • תחנת השאיבה ד. פ. ואודה • ים ואדן (בשיתוף עם גרמניה ודנמרק) • רובע התעלות של אמסטרדם • מפעל ואן נלה • מושבות החסד (יחד עם בלגיה) • גבולות האימפריה הרומית: הלימס של גרמאניה אינפריור (בשיתוף עם גרמניה) • פלנטריום אייסינחה בפרנקר
קוראסאוקוראסאו קוראסאו: המרכז ההיסטורי, העיר הפנימית והנמל בווילמסטאד |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007561464005171
* LCCN: sh2001010299
* VIAF: 246265843
* WorldCat (עם VIAF): 246265843

 |
אחוזת דורן, 2013
**אחוזת דורן** (בהולנדית: **Huis Doorn**, בגרמנית: **Haus Doorn**) היא טירה קטנה בעיירה דורן שבהולנד. האחוזה התפרסמה כמקום מגוריו של וילהלם השני, קיסר גרמניה אשר יצא לגלות בהולנד לאחר מלחמת העולם הראשונה. הקיסר הגולה התגורר באחוזה משנת 1920 ועד מותו ב-4 ביוני 1941. הוא נקבר במאוזוליאום בפארק האחוזה. כיום האחוזה היא מוזיאון הנמצא בבעלות ממשלת הולנד.

היסטוריה
--------

אחוזת דורן עתיקה מאוד. היא נזכרת לראשונה בשנת 1289. במקור הייתה מבצר עם חפיר, חומה ומגדלי הגנה שחלקם השתמרו עד ימינו. המבצר היה בבעלות קתדרלת אוטרכט. ב-1633 מכרו הנזירים את המבצר לאציל מקומי בשם רינייר פון גולדשטיין. האחוזה עברה שיפוצים רבים, ובמאה ה-18 קיבלה את צורתה הנוכחית. הציוד והריהוט של הטירה נקנו במאה ה-19.

כאשר קנצלר גרמניה מקס פון באדן הכריז על דעת עצמו על התפטרותו של וילהלם השני, קיסר גרמניה ב-9 בנובמבר 1918, נמצא הקיסר במלון בריטניקה, מקום מושבו של המטה הגדול, בעיר ספא, שבבלגיה. מבלי להתפטר, הוא נמלט אל הולנד הנייטרלית ב-10 בנובמבר וביקש מקלט מווילהלמינה, מלכת הולנד. הוא נקלט בתחילה בטירת אמרונכן בידי הרוזן פון בנטינק. הקיסר שהה בטירה במשך שנה וחצי, ובסוף שנת 1919 רכש את אחוזת דורן מידי הברונית הימסטרה דה בופור, ולאחר שיפוץ נרחב, עבר לגור בה ב-1920.

כחלק מהפקעת הנסיכים שהתרחשה ברפובליקת ויימאר, איבד בית הוהנצולרן את מרבית רכושו בגרמניה. עם זאת, וילהלם הצליח להעביר את מרבית רכושו האישי לדורן. לפי התיאורים היו לו שם בסך הכל 59 קרונות משא מלאים רהיטים ויצירות אמנות. חלקם מאוחסנים עד היום במרתפי האחוזה. עיסוקו העיקרי של וילהלם באותה תקופה היה חטיבת עצים. את העצים שחתך וניסר הוא הפיץ בין האיכרים באזור בזמן חג המולד. הוא גידל זקן, דבר ששינה את דיוקנו המוכר לכל, והחל לומד את השפה ההולנדית. כן עסק בציד, תחביב שבו עסק עוד בעת שלטונו. לעיתים היה זוכה לביקוריהם של אורחים מכובדים באחוזה, ושמר על עניין וקשר עם הפוליטיקה האירופית.

ב-1940 נערך הקרב על הולנד והארץ נכבשה בידי גרמניה הנאצית. מאז זכתה האחוזה למשמר של חיילים גרמנים. כשנה לאחר מכן, ב-4 ביוני 1941, מת וילהלם בדורן, כתוצאה מתסחיף ריאתי. הוא נקבר במאוזוליאום בפארק האחוזה. יורשו של הקיסר וילהלם, נסיך הכתר ירש את הבית, אולם בחר שלא לגור בהולנד. הבית נוהל בידי שלישו הצבאי של הקיסר המנוח זיגורד פון אילזמן. לאחר סיום מלחמת העולם השנייה, הגדירה ממשלת הולנד את הבית כרכוש האויב הגרמני והחרימה אותו. הנסיך וילהלם עתר לבית המשפט בהולנד ב-1949 בבקשה לקבל מחדש את הבית, אולם בית המשפט שלל את תביעתו.

ב-1953 העבירה ממשלת הולנד את הבית ל"קרן לניהול אחוזת דורן", פרט למאוזוליאום שהוחזר לידי בית הוהנצולרן. כיום מתפקד המקום כמוזיאון המשמש גם כמוקד עלייה לרגל עבור מלוכנים גרמנים.

קישורים חיצוניים
----------------

ויקישיתוף מדיה וקבצים בנושא **אחוזת דורן** בוויקישיתוף
* אתר האינטרנט הרשמי של אחוזת דורן
* Offizielle Website des Museums Haus Doorn (deutsch, englisch, niederländisch)
* Haus Doorn. In: Preussen.de
* Museum Huis Doorn. In: Holland.com
* Haus Doorn. In: Hohenzollern-Orte.de
* Karlheinz Weißmann: *Zu Besuch beim Kaiser in Doorn*. In: Wilhelm-der-Zweite.de

|  |  |
| --- | --- |
| בקרת זהויות עריכת הנתון בוויקינתונים | 
* GND: 106419432X

 |
**יעל וילה** (נולדה ב-23 בספטמבר 1961) היא מנהלת, יזמת וחוקרת ישראלית. שימשה כסגנית נשיא בסיסקו העולמית ומנהלת מרכז המחקר והפיתוח של החברה בירושלים עד יולי 2018.   
וילה עומדת בראש תוכנית פיספס - מאגר מידע גנטי לקידום הרפואה המותאמת אישית בישראל.

ביוגרפיה
--------

יעל וילה נולדה בבואנוס איירס, שבארגנטינה. עלתה לישראל לקראת סוף שנות ה-70 של המאה ה-20.

בעלת שלושה תארים מאוניברסיטת תל אביב: תואר ראשון בסטטיסטיקה ומדעי המחשב, תואר שני בסטטיסטיקה יישומית ודוקטורט בסטטיסטיקה (סיימה בשנת 1997).
  
 מילאה מגוון תפקידים אקדמיים בבית הספר למתמטיקה באוניברסיטת תל אביב ובמכללה האקדמית תל אביב-יפו, בה היא ממשיכה לשמש כמרצה בכירה.   

מחקרים רבים שכתבה פורסמו בכתבי עת אקדמיים. עם תחומי ההתמחות שלה נמנים: אבטחת מידע וסייבר, הונאה פיננסית, בריאות דיגיטלית, ביג דאטה ומדע נתונים.

בין השנים 1999–2003 שימשה כסמנכ"לית מחקר בחברת הסטארט-אפ סלברוס (Celebros) ובין השנים 2004–2007 בתפקיד זהה בחברת הסטארט-אפ טקסטולוג'י (Textology).
  
 בשנת 2007 החלה לעבוד ב-RSA ישראל כמנהלת צוות ניתוח סיכוני הונאה. לאחר מכן מונתה לתפקיד מנהלת הטכנולוגיה (CTO) ובשנת 2013 מונתה, בנוסף לתפקיד זה, למנכ"לית החברה. בשנת 2014 מונתה למנכ"לית ולמנהלת הטכנולוגיה של מרכז המצוינות של EMC בישראל. בין השנים 2015 ל-2018 שימשה כסגנית נשיא בסיסקו העולמית ומנהלת מרכז המחקר והפיתוח בירושלים. החל משנת 2019 וילה מונתה כמנכ"לית פיספס - מאגר מידע גנטי שהוקם על ידי רשות החדשנות ומשרד הבריאות.

וילה משמשת כחברת דירקטוריון במספר חברות.

וילה פרודה ואם לארבעה ילדים. מתגוררת בתל אביב.

הוקרה
-----

* 2011 - הוכרה על ידי EMC כ"מהנדסת יוצאת מן הכלל" (Distinguished Engineer)
* 2016 - נבחרה בין 50 הנשים המשפיעות בישראל על ידי גלובס
* 2016 - הייתה מועמדת לפרס "נשים בחזית" בקטגוריית עסקים וניהול של אתר סלונה

קישורים חיצוניים
----------------

* יעל וילה, ברשת החברתית LinkedIn
* הפרופיל של ד"ר יעל וילה(הקישור אינו פעיל), באתר לינקדאין (באנגלית)
* עמי רוחקס דומבה, העתיד טמון בלימוד מכונה, באתר ישראל דיפנס, 25 בפברואר 2014
* מאיר עשת, סיסקו בונה בירושלים את פלטפורמת ההגנה על ספקי תכנים בתשלום, באתר itnews, דצמבר 2015
* הרצאתה של ד"ר יעל וילה - פרספקטיבה של מנכ"ל, בפני פורום סמנכ"לי אנוש באוניברסיטת תל אביב, 28 בנובמבר 2016

הערות שוליים
------------

1. 1 2  הילה ויסברג, ‏הישראלית שתוביל תוכנית להקמת מאגר גנטי בישראל | בלעדי, באתר גלובס, 7 ביוני 2019
2. ↑  טלי ציפורי, ‏28 ד"ר יעל וילה סגנית נשיא בסיסקו העולמית, באתר גלובס, 13 בספטמבר 2016
3. ↑  המועמדות לפרס ‘נשים בחזית’ 2016, באתר סלונה, 20 בנובמבר 2016

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007398558705171
* VIAF: 25154921235963590892
* WorldCat: viaf-25154921235963590892

 |
רבי יעקב יוסף זינגר  

תמונה זו מוצגת בוויקיפדיה בשימוש הוגן.  
נשמח להחליפה בתמונה חופשית.
**יעקב יוסף זינגר** (ז' בתשרי ה'ת"ש, 20 בספטמבר 1939 - ליל ח' בחשוון ה'תשע"ו, 20 באוקטובר 2015) היה רב אשכנזי וראש כולל, כיהן כרבה של המועצה המקומית והעיר גבעת שמואל במשך 44 שנים.

ביוגרפיה
--------

נולד בעיירה וייצען שבהונגריה לרב יהודה דב זינגר שכיהן כרב הקהילה המקומית וניצל כילד מהשואה. בשנת 1950 עלה לארץ ישראל, בבחרותו למד בישיבת ערלוי "אהל שמעון" בירושלים שהייתה בראשות האדמו"ר מערלוי, נחשב ממקורביו לאורך שנות כהונתו. בהמשך למד אצל הרב שמואל וואזנר בישיבת חכמי לובלין בבני ברק. נישא למלכה מרים (נפטרה ב-2012).

אביו כיהן כרבה של המועצה המקומית גבעת שמואל, ולאחר פטירתו בשנת תשל"א, 1971, מונה הרב זינגר לכהן במקומו, תפקיד בו החזיק גם כאשר הפכה לעיר. במשך שנים התגורר בשכונת רמת אלחנן בבני ברק הסמוכה לגבעת שמואל, אולם לאחר הוראת רבו האדמו"ר מערלוי עבר להתגורר בגבעת שמואל.

כרב, עסק בהוראת הלכה ובפעילות חברתית וזכה בשל פעילותו בתואר יקיר העיר, יחד עם רבה הספרדי של העיר הרב אלעזר אלבז וראשי המועצה לשעבר, יעקב ויסמונסקי וירמי אולמרט.

לאורך שנות פעילותו בגבעת שמואל, הקים בה כולל אברכים ע"ש אביו בשם "זיו התורה" ועמד בראשו.

ההדיר שניים מספרי אביו לאחר פטירתו, "זיו השבת" ו"זיו המצוות".

נפטר בליל ח' בחשוון ה'תשע"ו, 20 באוקטובר 2015.

לקריאה נוספת
------------

* יעקב בכר, **אוהב ישראל באמת-חייו של הרב יעקב יוסף זינגר**, כולל מעל הזמן - גבעת שמואל, סיוון תשע"ו

קישורים חיצוניים
----------------

* ישראל כהן, ‏רבה של גבעת שמואל הלך לעולמו בגיל 76, באתר כיכר השבת, 20 באוקטובר 2015
* מוטי סגל, הלך לעולמו הרב יעקב יוסף זינגר באתר "קוקר"
* גיל קלנר, חדשות סרוגים, ‏ברוך דיין האמת: רבה של גבעת שמואל הרב יעקב יוסף זינגר זצ"ל, באתר "סרוגים", 20 באוקטובר 2015
* אבל בגבעת שמואל: המרא דאתרא הגרי"י זינגר זצ"ל, באתר בחדרי חרדים
* הרב ברוך אפרתי, דעה: קטעי זכרונות וערגונות מהרב זינגר זצ"ל, באתר ערוץ 7, 21 באוקטובר 2015

הערות שוליים
------------

1. ↑  admin, 65 שנה לבית הכנסת המרכזי ו-35 שנים לכהונת הרב זינגר שליט*א*, באתר מקומונט גבעת שמואל - מקומון חדשות אינטרנטי לתושבי גבעת שמואל, ‏2008-05-05
2. ↑  ישראל ברילנט, ה'אמא' של גבעת שמואל • הרבנית מלכה מרים זינגר, באתר בחדרי חרדים.
3. ↑  מקומונט גבעת שמואל, הרב זינגר, הרב אלבז ויסמונסקי ואולמרט יקירי גבעת שמואל, ‏5 מאי, 2008

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987012450076005171
* VIAF: 25169374937524281349
* WorldCat (עם VIAF): 25169374937524281349

 |
**ארנצ'יני** (באיטלקית: **Arancini**; מילולית: תפוזונים או דמויי תפוזים) הוא מאכל סיציליאני איטלקי פופולרי המורכב מכדורי אורז ממולאים, מצופים ומטוגנים, בגרסאות שונות ומגוונות.

בסיציליה הארנצ'יני לרוב בצורת חרוט במטרה להזכיר את הר הגעש אטנה.

מקור
----

מקור הארנצ'יני בסיציליה, שם הפך למאכל מסורתי במשתה שנערך ביום לוצ'יה הקדושה (ה-13 בדצמבר) בערים פלרמו, סירקוזה וטרפאני. מקור המסורת במשלוח אורז שהגיע ביום לוצ'יה הקדושה ב-1646, והציל את האי מרעב המוני שפקד אותו. על פי המסורת, המאכל הומצא במאה ה-10 כאופן להכין ארוחה מלאה הניתן לאכול בנוחות בזמן רכיבה עבור מסעות הציד של פרידריך השני, קיסר האימפריה הרומית הקדושה.

### מקור השם

מקור השם, שמשמעותו המילולית באיטלקית היא "תפוזים קטנים", מגיע ממראה הארנצ'יני אחרי הטיגון ככדורים קטנים וכתומים. השם ארנצ'יני הוא ברבים, לכדור בודד יש לקרוא "ארנצ'ינו".

אופן הכנה
---------

הכדורים מורכבים מבלילת אורז, המבושל בחלב או שמנת. באיטליה מכינים אותם משאריות של ריזוטו. הבלילה מעורבבת עם ביצה וגבינה צהובה כגון פרמזן, מעוצבת בצורת כדורים, המגולגלים בפירורי לחם ומטוגנים בשמן עמוק.

### גרסאות ומילויים

ארנצ'יני סיציליאני בצורת חרוט
הגרסה המסורתית והנפוצה ביותר של המאכל היא ארנצ'יני אל-ראגו, גרסה הממולאת ברוטב בולונז וגבינה, לרוב מוצרלה. גרסאות נפוצות נוספות כוללות ארנצ'יני אל-בורו, ממולא בחמאה או רוטב בשמל וארנצ'יני קון פונגי הממולא בפטריות.
מילויים נפוצים נוספים לארנצ'יני כוללים גבינות, ירקות (כגון אפונת הגינה) וצ'ילי.

ברומא נהוג להכין סופלי, מאכל דומה לארנצ'יני, אך מכיל לרוב רוטב עגבניות ומוצרלה. המאכל הצרפתי קרוקט דומה במאפיינו לארנצ'יני אך ניתן להכינו מחומרי גלם אחרים מעבר לאורז.

ראו גם
------

* אוניגירי
* קובה (מאכל)

קישורים חיצוניים
----------------

ויקישיתוף מדיה וקבצים בנושא **ארנצ'יני** בוויקישיתוף
* ארנצ'יני - אוכל - ynet / דליה פן-לרנר, באתר ynet
* ארנצ'יני, מהאתר האיטלקי של ג'אקומו
* כדורי ארנצ'יני, מתכון מאתר Cooks.

הערות שוליים
------------

1. ↑  מתכון: ארנצ'יני (כדורי ריזוטו), באתר mako
2. ↑  ארנצ'יני - כדורי אורז ממולאים, באתר רותם ליברזון | בלוג אוכל, ‏2019-09-25

| עיינו גם בפורטלים: |
| --- |
|  | **המזון** |
|  | **פורטל המזרח התיכון** |